Jumbo-Visma najuigranija je i najorganiziranija momčad.
Imaju najbolje trenere, nutricioniste i opremu.
Najbolja su ekipa na svijetu.
Već dvije i pol godine držimo prvo mjesto na World Touru.
Tour de France bio bi sjajan dodatak.
Jumbo-Visma još nije osvojila Tour de France.
Cilj im je osvojiti ga.
Zato su okupili najbolju ekipu na svijetu.
No ovom etapom ne vladaju superzvijezde
nego kaldrma.
Dobro došli u pakao! Na redu je kaldrma.
Etapa sa sektorima kaldrme prava je zamka u ovogodišnjoj utrci.
Mnogi biciklisti strepe pred ovom etapom.
Na kaldrmi se ne osvaja Tour.
Isuse, nemoj to više raditi, dobro?
Idemo, jebote! Idemo!
Ali se gubi.
Jebemti!
TOUR DE FRANCE: U SRCU PELOTONA
DOBRO DOŠLI U PAKAO
Zdravo, Dunquerque!
Tour de France prava je francuska utrka.
TOUR DE FRANCE, 5. SRPNJA
- Je li vam lijepo ovdje? - Jest.
GENERALNI DIREKTOR
Odlično je.
Pravi Tour počinje ovdje.
Ovo je četvrta etapa Tour de Francea
i prva utrka na francuskom tlu, od Dunkerquea do Calaisa.
Ovdje počinje borba za ukupni poredak.
Svaki dan netko osvaja etapu, a vodi se i borba za poredak.
Slavnu žutu majicu dobiva najbrži biciklist u 21 etapi.
MOMČAD JUMBO-VISMA
Dečki, evo nekoliko riječi za početak.
Danas je četvrta etapa.
Vozi se od Dunkerquea do Calaisa, 172 kilometra, 2000 metara uvis.
Dakle, put nije ravan.
Početni dio do prvog uspona bit će vrlo stresan.
Ja sam Grischa Niermann. Direktor sam Jumbo-Visme.
Došao sam osvojiti Tour.
Posljednje smo dvije godine bili četvrti.
Ali sada se nadamo prvoj žutoj majici.
Od 29. kilometra put od 1,7 kilometara, nagib 4,5 %.
Tu je i prvi punkt s vodom.
Želim da svi misle...
IZVRŠNI DIREKTOR JUMBO-VISME
...da imam najbolju momčad na svijetu.
Ako to itko može, to smo mi.
Vjerujem u to.
Neke momčadi imaju vođu koji je glavna zvijezda,
ali mi smo drukčiji. Mi ih mamo dvojicu.
Imamo Vingegaarda i Rogliča.
Zdravo.
SLOVENIJA
Zdravo, hvala!
Sretno.
Možeš li nam se predstaviti?
„Ja sam Primož Roglič, vozim za Jumbo.” Tako nešto.
- Ovo je preglupo... - Znam, ali trebamo te upoznati.
Ja sam Primož Roglič i vozim za Jumbo-Vismu.
Imam nove cipele, samo za snimanje.
Opa.
Etapa kojoj se posebno veselim je...
To je...
Svaka je etapa puna izazova.
Sigurno neće biti dosadno.
Cilj mi je dati sve od sebe za cijelu momčad.
Ali nije tajna da želim osvojiti Tour de France.
To još nisam uspio.
2020.
Godine 2020. vjerovali smo da ćemo osvojiti Tour s Primožom.
Sve do zadnje utrke na kronometar.
Tad je Pogačar nažalost sve preokrenuo i osvojio Tour de France.
Kako je Jumbo-Visma uspjela izgubiti?
Može vas zadesiti peh,
ali ja ne želim trošiti živce i energiju na takve misli.
Važno je biti optimističan i usredotočiti se na nove izazove.
2021.
Primož je 2021. brzo ispao iz igre.
Odmah je postalo jasno da s Jonasom imamo najveću šansu.
VOĐA MOMČADI JUMBO-VISMA
Vingegaarda pretječe biciklist u žutoj majici.
No nije uspio svladati Pogačara ni osvojiti Tour.
Vlasnik žute majice oduzima etapu Vingegaardu.
Raspoloženje je bilo malo
usrano.
Daj sve od sebe i sigurno ćeš uspjeti sačuvati poziciju.
Nemoj se bojati. Zbilja vjerujem da si najjači među njima.
Da...
Zbog ta dva druga mjesta
znali smo da imamo dva biciklista koji se mogu boriti za pobjedu.
No ako želite osvojiti Tour, morate pobijediti jednog čovjeka.
Tadeja Pogačara.
Pogačar, 23-godišnjak iz momčadi United Arab Emirates,
dvostruki je prvak Tour de Francea.
Pogačar je opet veliki favorit za pobjedu na Tour de Franceu,
možda čak i najveći.
Gotovo mu sve polazi za rukom.
Nikad ne gubi kontrolu, nikad ga ne zadese nevolje i...
Svi se pitaju kako Pogačara skinuti s trona.
Katkad nas nervira što je toliko dobar.
Žestok je.
Posljednje je dvije godine osvojio Tour i najbolji je biciklist na svijetu.
Hajde, morate piti.
Naravno da smo malo napeti i nervozni.
Ali cilj je osvojiti Tour de France.
Nije važno hoću li pobijediti ja ili Primož.
Važno je samo da pobijedimo kao momčad.
Profesionalni biciklizam danas je momčadski sport.
Postoje vođe i domestiquei.
Domestiquei pomažu vođi.
Štite ga od vjetra, donose mu hranu i vodu.
U Jumbo-Vismi nije tako.
Spomenuo si mi mamu?
Mi imamo dvojicu vođa i superzvijezdu u ulozi domestiquea.
PRVA ETAPA, 2022.
Hoće li van Aert osvojiti kronometar u Kopenhagenu?
Ruši rekord svjetskog prvaka.
Samo jedan biciklist vješto sprinta, penje se i vozi kaldrmom.
Samo je jedan biciklist toliko svestran.
To je Wout.
DRUGA ETAPA, 2022.
Wout van Aert odvaja se i juri za pobjedom.
Van Aert ili Jakobsen, kakav finiš!
Van Aert želi osvajati etape,
ali glavni mu je cilj pomagati vođama da se probiju u ukupnom poretku.
Wout van Aert sada je vodeći u utrci i preuzima žutu majicu.
Biciklist u žutoj majici ostvario je dotad najbrže vrijeme u utrci.
Wout van Aert u prvim se etapama dokazao kao najbolji sprinter na Touru.
Zato sada vodi u ukupnom poretku.
Ali domestique mora pomagati vođi.
On zapravo uvijek mora balansirati
ulogu velikog osvajača etapa i poretka
i ulogu odanog domestiquea.
ČETVRTA ETAPA, DUNKERQUE - CALAIS, 171,5 KM
Bili ste sjajni prva tri dana u Danskoj.
Držali ste se pri čelu pelotona i izbjegavali nevolje.
ČLAN MOMČADI JUMBO-VISMA
Planirali smo stisnuti u prvom tjednu.
U iduća dva-tri dana imamo idealnu priliku za to.
Imamo plan za danas.
Samo tako nastavite.
Prioritet su nam Jonas i Primož u ukupnom poretku.
Woute, tvoj je zadatak štititi Primoža i Jonasa od vjetra tijekom utrke.
Važno je da imate svoju momčad.
Wout je vrhunski svjetski biciklist, ali i sjajan pomagač u borbi za poredak.
Ključni je igrač za osvajanje Tour de Francea.
Na redu je prva etapa na tlu Francuske, od Dunkerquea do Calaisa.
ČETVRTA ETAPA, DUNKERQUE - CALAIS, 171,5 KM
UKUPNI POREDAK
Van Aert nosi žutu majicu kao vodeći na Tour de Franceu.
Cap-Blanc-Nez šesti je i posljednji današnji izazov
s usponom pod nagibom od 7,5 %. Krećemo.
Odvaja se prva ekipa. Momčad Jumbo-Visma kreće u napad.
Idemo.
Puni gas! Na vrhu ćemo sanirati štetu.
Tiesj Benoot vješto se uspinje.
Slijedi ga van Aert, a tu je i Jonas Vingegaard.
Odvajaju se od pelotona.
Evo i Tadeja Pogačara.
Pogačar posustaje, zar ne?
Nema Pogačara. Idemo.
Sjajna prilika za Vingegaarda da stekne prednost pred Pogačarom.
Bit će kaosa iza njega.
Aktualnog prvaka Pogačara nema.
Vingegaard pokušava održati tempo.
Wout van Aert silovito ubrzava!
Van Aert odvaja se od Adama Yatesa i Jonasa Vingegaarda.
Van Aert juri naprijed bez posustajanja.
Wout, sam si. Wout je sam.
Jedan je čovjek na čelu, Wout van Aert s brojem 16.
Tijelo vam obuzme snažan adrenalin.
To je vrhunac vašeg rada i truda, tako da...
U zadnjim kilometrima napetost raste i stvarno jurite za pobjedom.
Tu je Wout van Aert, a malo iza njega biciklist s brojem 28.
Nakon tri druga mjesta Wout van Aert bliži se osvajanju etape.
Biciklist Jumbo-Visme odnijet će pobjedu u žutoj majici.
Groenewegen se udaljio.
Želite sve svoje najbolje bicikliste odmah iza vođe ili vođa momčadi.
Želite da svi voze s istim ciljem.
Ako van Aert sam pokušava osvojiti etapu,
to znači da ne pomaže vođama da se probiju u ukupnom poretku.
...van Aert vodi s 18 sekundi. Još jedan kilometar.
Van Aert vodi s 18 sekundi prednosti, a pred njim je još jedan kilometar.
Svaka je pobjeda posebna.
Ali Tour de France najveća je utrka na svijetu.
Nakon silnog stresa i napetosti pod budnim okom raznih medija,
pobjeda vam donese olakšanje.
Emocije postanu još snažnije.
To!
Osvojio si etapu u žutoj majici.
Da, to je stvarno...
Žuta majica daje vam krila.
VOĐA MOMČADI UAE TEAM EMIRATES
Iznenađen si?
Malo jesam.
Dobro da si pretekao i svoje momke.
Sva sreća.
Wout van Aert može sam osvojiti sedam ili osam etapa Toura.
Od danas cilj mu nije samo ukupni poredak.
HERENTALS, BELGIJA
Želim biti najbolji u svemu što radim.
Otkako vozim utrke, želim pobjeđivati.
Trenutačno sam ponajbolji u Belgiji.
Ali još mnogo toga želim ostvariti.
Danas svi mnogo treniraju i dobro su pripremljeni.
Ali sposobnost da podnesete bol možda je najveći talent biciklista.
Ja, srećom, volim bol.
Kad osvojite utrku, potpuno vas obuzme sreća.
Čista radost.
Kad osjetim istinsku sreću, ona je uvijek povezana s biciklizmom.
Mislim da sam ovisan o tome.
Ovo mi danas neće trebati.
Zašto ti je cilj osvajanje etapa, a ne ukupni poredak?
Priroda odlučuje umjesto mene.
Težak sam,
pa se uvijek teško probijam u ukupnom poretku,
posebno na Tour de Franceu ili drugim duljim etapnim utrkama.
Za to morate imati što manje kilograma.
Neki dečki jednostavno imaju tu prednost.
Također, više me privlači uzbuđenje koje donosi osvajanje etape.
Kako spajaš svoje ciljeve s ciljevima momčadi?
Pa, to je uvijek teško.
U mnogim se momčadima vidi
da je teško uskladiti te ciljeve, ali...
Za mene je to pitanje kompromisa.
Sam je sposoban ostvariti nevjerojatne rezultate,
ali je i iznimno važno
da pomaže Vingegaardu i Rogliču u osvajanju ukupnog poretka.
Mislim da mu je to jako težak zadatak.
Šteta što nisam pretekao Tadeja za koju sekundu.
Bio sam uzrujan.
Htio sam se probiti ispred Wouta.
Ali bio je prejak.
Da je na vrhu pričekao samo dvije sekunde,
možda bi drukčije završilo.
Momčad Jumbo-Visma ima više ciljeva.
Ali najveći je cilj osvojiti žutu majicu.
Ako Wout bude morao žrtvovati svoju priliku za pobjedu u etapi,
nadam se da će se sjetiti tog cilja.
Kad imate dominantnog biciklista kao što je Wout van Aert,
postoji opasnost da će nastaviti dominirati
i zaboraviti na glavni razlog zbog koje je ondje,
a to je ukupni poredak.
Mislim da će sada to biti teško uskladiti.
Jurio si kao od šale.
Jonas je bio razočaran. Rekao je: „Nisam dovoljno vjerovao.
Bio sam predaleko.” Zato je bio uzrujan nakon utrke.
Da.
Da si ga pričekao, sigurno bi te sustigao.
- Morate se držati zajedno, znaš? - Da.
PETA ETAPA, 175 KM
Počinje peta etapa, slavna kaldrma u Nordu.
Peloton kreće od Lillea. Pred ekipom je utrka od 157 kilometara.
SEKTORI KALDRME
Danas se ovdje gubi Tour.
Kandidati za poredak moraju izbjeći ovu paklenu zamku na sjeveru.
Danas će na kaldrmi biti luđe nego prvog dana u Danskoj.
Sigurno će biti gadno i prije nego što dođete do kaldrme.
Etapa sa sektorima kaldrme prava je zamka u ovogodišnjoj utrci.
Šalju nas u klaonicu.
Gledatelji kažu: „Kaldrma, čovječe! Odlično!
Bit će sudara. Pravi šou, baš fora.”
No kad ste druge strane, mislite si: „A, jebote!”
Preuzmite inicijativu.
Glavni je cilj riješiti se Pogačara.
Jonas i Primož moraju se probiti u poretku.
Kad imate dvojicu vođa, u prednosti ste jer imate dvije opcije.
Imate dva čovjeka za napad.
Ali nedostatak je u tome što ih obojicu morate štititi.
Ne smiju izgubiti vrijeme na kaldrmi.
Čeka nas lud dan. Moramo stalno biti naprijed.
Wout će voziti uz momke u borbi za poredak.
Jučer sam vam pobjegao na usponu.
Na to i mislim.
Nemoj ići punim gasom. Čuvaj se malo.
Da...
Na kaldrmi se gubi sve.
Ondje na vidjelo izlazi mentalitet momčadi
i njihova sposobnost da pomognu vođi da stigne do cilja.
Na kaldrmi se Tour ne osvaja, ali može se izgubiti.
Jeste li pripremili krila za kaldrmu?
Da bar. Bilo bi zgodno.
Ali sretan sam zbog jučerašnje pobjede.
Dala mi je samopouzdanje da danas opet pokušam.
Je'n, dva, tri. Dobar dan, testiramo radio.
Sretno. Koji je plan za napad?
Vidjet ćete u utrci.
- U redu. - Hvala.
POBJEDNIK TOURA 2020. I 2021.
Šest, pet, četiri, tri, dva, jedan.
I krećemo!
Danas imamo dva cilja,
osvajanje etape i dobar ukupni rezultat na Touru.
Utrka traje tri tjedna, a biciklisti koji žele osvojiti Tour,
Pogačar, Roglič, Vingegaard,
danas moraju svesti gubitke na minimum.
Tko je današnji favorit za osvajanje etape?
Nakon jučerašnjeg nastupa van Aert bez sumnje je favorit.
Pokazao je veliku snagu u vožnji ravnom podlogom,
a dobar je i na kaldrmi.
Dok se približavate kaldrmi, cesta se sužava s deset na dva metra.
Za mnoge je to lutrija.
Stižu vodeća skupina i peloton.
Stižu do prvog sektora kaldrme u Fressainu.
Dobro došli u pakao! Na redu je kaldrma.
Danas će biti problema zbog prašine koja znatno smanjuje vidljivost.
Pogačar ne riskira svoju idealnu poziciju.
Roglič i Vingegaard, također favoriti, drže četvrto i peto mjesto.
Evo kaldrme. Zdesna vam je veliki zavoj.
Pogačar, Roglič i Vingegaard na dobroj su poziciji.
Prvih 20 mjesta zauzimaju svi favoriti za ukupni poredak.
Lotto-Saudal ima stražnji kotač za van Rensburga.
UAE stiže Georgeu Bennetu.
George Bennet ima problem s lijeve strane ceste.
Posvuda su kolone automobila,
iscrpljeni biciklisti, biciklisti koji su ispali iz igre.
Ovo je eliminacijska utrka, a do eliminacije dolazi jako brzo.
Peloton iznimno brzo vozi prvim sektorom kaldrme.
Svi favoriti voze zajedno.
Ovo je glavni peloton.
Tadej Pogačar je na čelu, a Jumbo-Visma kontrolira utrku.
Bio sam nervozan prije početka jer u ovoj se etapi gubi Tour.
Hajde. Samo mi još imamo pet biciklista.
Problemi za Vingegaarda.
Imao sam problem i uspaničio se.
Roglič treba mehaničara.
Ne, to nije Roglič.
Vingegaard mijenja bicikl zbog mehaničkih problema.
Taj će mu biti prevelik.
Znao sam što napraviti u slučaju puknuća gume ili sudara.
Ali nisam znao što napraviti ako mi padne lanac.
Uzeo sam Nathanov bicikl.
Ali on je malo viši od mene.
- Trebam bicikl. - Stižemo.
Jonas Vingegaard mijenja bicikl u groznom trenutku.
Bicikl mu je prevelik.
Van Aert ostavlja ga na cesti.
Jonas vozi bicikl...
Jonas sad vozi tuđi bicikl.
Ja vozim Jonasov bicikl! Koji kurac?
Tko treba bicikl?
Vingegaard mora voziti dalje.
- Što će sada? - Uzeti novi bicikl.
Opet mijenja bicikl jer mora dalje. Pokušat će s Kruijswijkovim.
Uzmi bicikl za Jonasa! Uzmi ga! Sve ih uzmi!
Eno automobila Jumbo-Visme.
Nova zamjena bicikla. Kakav kaos za Jumbo-Vismu!
Mijenjaju bicikle na sve strane.
Netko mora ostati s Primožom.
Nathan će ostati.
Bicikl je ostao s druge strane!
- Molim? - Bicikl!
Kakav trenutak za Jumbo-Vismu.
Laporte ulazi u sektor i približava se Jakobsonovoj ekipi.
Zaostaje minutu za Pogačarovom ekipom.
Vingegaard polako tone, a Pogačar kreće po pobjedu.
Pogačar je napokon shvatio da na kaldrmi ima prednost.
Iskoristit će svaku priliku da protivnicima zada smrtonosni udarac.
Aktualni pobjednik na Touru preuzima kontrolu.
Christophe, usredotoči se na Primoža.
Ostali, pridružite se Jonasu.
Jonas Vingegaard, drugi u ukupnom poretku prošle godine,
trenutačno sudjeluje u paklenoj potjeri.
Ovo je prekretnica za Danca. Hoće li izgubiti šansu za poredak?
Prije svega, sami sebi stvaramo pritisak.
Naravno da želimo pobijediti i ostvariti svoje ciljeve.
Postoji velika šansa
da vam se probuši guma ili da naiđete na probleme na kaldrmi.
Možda ćete morati mijenjati bicikl, pa ćete izgubiti vrijeme.
No najbolja smo momčad. Imamo ponajbolje bicikliste.
Naravno, pritisak je velik i želimo pobijediti, ali...
Sve je to dio igre.
- U iduća tri sektora... - Sudar.
Caleb Ewan i Roglič!
- Roglič je pao! - Roglič!
- Roglič je pao. - Jebemti!
Primož se sudario.
Scenarij iz noćne more za Jumbo-Vismu.
Jebemti sve!
Christophe, moraš čekati...
Nisam mogao vjerovati. Ostalo je još pet kilometara,
a strategija s dvojicom vođa padala nam je u vodu.
Cijeli nam je Tour krenuo nizbrdo.
Ti! Bicikl!
Možemo se spakirati i ići kući.
To nam je tad prolazilo glavom. Nije bilo nimalo lijepo.
Jebemti sve!
Jumbo-Visma na početku je imala dvojicu vođa,
Jonasa Vingegaarda i Primoža Rogliča.
S obzirom na razvoj utrke možda ćemo morati dati prioritet
jednome od njih, Jonasu Vingegaardu ili Primožu Rogliču.
Sada Primož Roglič zaostaje za pelotonom.
Hoće li ekipa riskirati i pričekati ga?
I gdje je Wout van Aert?
Steve, dolaziš u pomoć?
Jonas...
- I ovo je za dečke. - Da.
- A ugljikohidrati su za tebe? - Da.
- Hajde. - Petnaest sekundi.
U ovoj etapi moramo pomagati vođama.
Primož se sudario. Iskočilo mu je rame.
Odmah se vidjelo da je u lošem stanju i...
Približavali smo se cilju i bilo je teško donijeti pravu odluku.
Na radiju je nastao kaos. Znao sam da je Pogačar na čelu.
Jedan biciklist još može osvojiti etapu.
To je Wout. Ali, s druge strane,
naši borci za ukupni poredak mogli bi izgubiti puno vremena.
To su Vingegaard i Roglič.
Van Aert, trenutačni vlasnik žute majice,
čeka svoje momčadske kolege, uključujući Vingegaarda.
Jumbo-Visma žrtvuje žutu majicu Belgijanca.
Ovo je ključni trenutak utrke.
Čini se da je Vingegaard postao važniji igrač u momčadi od Rogliča.
Momčad Jumbo-Visma strelovito juri. Moraju nadoknaditi 45 sekundi.
Imali smo još 45 kilometara
da popravimo stvari.
Bilo mi je žao Primoža,
ali morali smo se boriti.
Van Aert mora malo prigristi kako bi vratio snagu.
Vanmarcke vraća se i vozi uz bok Jonasu Vingegaardu.
Jumbo-Visma juri kao raketa. Ulazimo u zadnjih 30 kilometara.
Wout i kolege okružili su Jonasa.
Razbijaju strujanje zraka da bi se on manje naprezao.
Tako troši 40 posto manje energije.
Katkad se ne slažem s odlukama Grische ili momčadi općenito.
To je normalno. Ali morao sam im pomoći.
Nisam imao izbora. Ipak, bez momčadi ne bi bilo ni mene.
Primožu Rogliču na začelju pomažu samo dvojica kolega.
Ovo je velika odluka za Jumbo-Vismu.
To je naš posao. Ja ne preispitujem te odluke.
Situacija je bila takva i na to ne možete utjecati.
Možete utjecati samo na budućnost.
Jumbo-Visma proživljava noćnu moru.
Kaldrma nije samo brutalna. Jednostavno je užasna.
Potpuno vas slomi.
Rastavi vas na komadiće.
Čim pomislite da ste slabiji od protivnika,
ozlijedite se, izgubite vrijeme i vrlo brzo sve vam propadne.
Pritisak Tadeja Pogačara.
Još samo 14 kilometara do cilja.
Vingegaard i ekipa zaostaju minutu za Pogačarom.
Zaostatak raste.
Jumbo-Visma u nevolji! Hitno moraju pomoći Jonasu Vingegaardu.
Pogačar leti poput strijele.
Evo pada!
Pred vama su zavoji.
Vjetar vam sad puše u leđa. Borimo se do kraja.
Za nas, bicikliste, utrka završava tek na cilju.
Pedaliramo do samoga kraja. To smo i sada učinili.
Prošlogodišnji pobjednik Pogačar vlada situacijom.
Grozan dan za Jumbo-Vismu.
Mogli bi izgubiti svaku priliku za probijanje u poretku.
Da pitate vođu bilo koje momčadi
kojeg bi biciklista prvog poveo na Tour,
odgovorio bi vam: „ Pa Wouta van Aerta.”
Wout van Aert daje sve od sebe kako bi se Jonas Vingegaard probio.
Hoće li se njegov vođa uspjeti vratiti?
Još 45 sekundi zaostatka.
Wout je preuzeo inicijativu i počeo silovito juriti.
Silovito.
Van Aert vraća ekipu u igru.
Vingegaard polako sustiže Pogačara.
Usredotočio sam se na Jonasa i njegov plasman u ukupnom poretku.
Žuta majica i osvajanje etape više mi nisu bili na pameti.
Samo sam brojio kilometre.
Kraj zadnjeg sektora kaldrme.
Još tri kilometra do cilja.
Hajde! Idemo, momci!
Do cilja, idemo! Svaka je sekunda važna.
Tadej Pogačar ulazi u cilj.
Ova ekipa ulazi samo 13 sekundi nakon njega.
Topovska kugla van Aert spašava svoju momčad od kraha.
Jebote, koji grozan dan.
Da, bilo je baš...
Bio sam optimističan, a ispalo je baš...
Nismo ništa mogli napraviti.
Zaostatak Vingegaarda za Pogačarom na kraju je iznosio samo 21 sekundu.
Van Aert uspio je zadržati žutu majicu.
Wout me stvarno spasio.
Tako je pokazao da je zbilja sjajan momčadski kolega.
Roglič se muči otkako je pao.
Imat će zaostatak od minutu i 30 sekundi.
Iskočilo ti je rame.
Sam si ga na kraju namjestio?
Da, jesam.
Nakon toga morao si ih loviti.
Je li ti bilo teško u ostatku utrke?
Jako teško.
Danas nismo imali u planu ovoliko sudara i problema, ali...
Još smo tu. Još se držimo i borimo.
Patnja je dio biciklizma.
Vođu ne biramo. Vođa se postaje na leđima drugih.
U SLJEDEĆOJ EPIZODI:
Hajde, Thibaute! Idemo!
Sretan sam što imamo Thibauta.
Thibaut!
Francuzi žele pobjedu.
Na ovoj je fotografiji naš vođa.
S Benom želimo završiti na podiju.
Pritisak je veći kad ste u francuskoj momčadi.
Biciklisti polako posustaju.
Baš grozan dan.
Ajme, sudar!
Sudar u pelotonu!
Vidite? Ne mogu podići nogu.
Kaže da nema snage u desnoj nozi.
Želim ratnike. Želim gladijatore.
Pinot još vjeruje da je ovo moguće.
Thibaut daje sve od sebe!
Pinota je zaista bolno gledati.
Osvojit ćemo jebenu etapu!
Prijevod titlova: Martina Grujić